Greta Thunberg își ia revanșa. Mesajul sarcastic transmis lui Donald Trump, la plecarea de la Casa Albă: "Un bătrân foarte fericit“.
Greta Thunberg i-a transmis lui Donald Trump un mesaj "de adio“ sarcastic. Greta Thunberg: "Pare un bătrân foarte fericit“.
Știi deja că Greta Thunberg și Donald Trump nu au fost niciodată apropiați. Iar în ziua în care Trump a părăsit Casa Albă pentru ultima dată în funcția de președinte al Statelor Unite, activista de 18 ani a avut grijă să își ia revanșa pentru felul în care a tratat-o liderul.Greta i-a adresat lui Trump câteva cuvinte "de despărțire“ sarcastice. A postat pe Twitter o fotografie cu Trump aflat pe treptele elicopterului care l-a transportat pentru ultima oară de la Casa Albă."Pare un bătrân foarte fericit care privește spre un viitor strălucit și minunat. E atât de plăcut să privești!“, a scris Greta Thunberg în dreptul imaginii cu momentul plecării lui Trump.Evident, mesajul ei ironic face referire la momentul în care liderul mondial a reacționat pe Twitter pentru a o ataca pe activistă după discursul ei la Summitul ONU privind clima. Pe atunci, alături de un video cu Greta, Trump a scris: "Pare o tânără foarte fericită care privește spre un viitor strălucit și minunat. E atât de plăcut să privești!“.